കോട്ടയത്തെ മഴക്കെടുതി: സൗകര്യങ്ങള് വിലയിരുത്താന് കലക്റ്റര് നേരിട്ട് ദുരിതാശ്വാസ ക്യാമ്ബുകളില് കോട്ടയം: മഴക്കെടുതിയെ തുടര്ന്ന് ആരംഭിച്ച ദുരിതാശ്വാസ ക്യാമ്ബുകളിലെ സൗകര്യങ്ങള് നേരിട്ട് വിലയിരുത്തി ജില്ലാ കലക്റ്റര് ഡോ. പി.കെ. ജയശ്രീ. ചങ്ങനാശേരി പെരുന്ന വെസ്റ്റ് ഗവണ്മെന്റ് യു.പി.എസിലെ ക്യാമ്ബിലെത്തിയ കലക്റ്റര് ക്യാമ്ബില് കഴിയുന്നവരുമായി സംസാരിച്ചു. ആരോഗ്യസേവനങ്ങള്, ഭക്ഷണ സൗകര്യം എന്നിവയടക്കമുള്ളവ പരിശോധിച്ചു. 23 കുടുംബങ്ങളിലെ 103 പേരാണ് ക്യാമ്ബില് കഴിയുന്നത്. പെരുന്ന ഗവണ്മെന്റ് എല്.പി. സ്കൂള്, വാഴപ്പള്ളി കിഴക്ക് പണ്ടകശാല കടവ് സെന്റ് ജെയിംസ് എല്.പി.എസ്. എന്നിവിടങ്ങളിലെ ക്യാമ്ബുകളും കലക്റ്റര് സന്ദര്ശിച്ചു. ഏഴു കുടുംബങ്ങളിലെ 21 പേരാണ് പെരുന്ന ഗവണ്മെന്റ് എല്.പി. സ്കൂളിലുള്ളത്. ഏട്ടു കുടുംബങ്ങളിലെ 28 പേരാണ് സെന്റ് ജെയിംസ് എല്.പി.എസിലുള്ളത്. ദുരിതാശ്വാസ പ്രവര്ത്തനത്തിന് ഉപയോഗിക്കുന്നതിനായി എത്തിച്ച മത്സ്യബന്ധനവള്ളങ്ങള് സൂക്ഷിച്ചിട്ടുള്ള ചങ്ങനാശേരി താലൂക്ക് ഓഫീസിലും കലക്റ്ററെത്തി. ചങ്ങനാശേരി നഗരസഭാധ്യക്ഷ സന്ധ്യ മനോജ്, അഡീഷണല് ജില്ലാ മജിസ്ട്രേറ്റ് ജിനു പുന്നൂസ്, നഗരസഭാംഗങ്ങളായ കെ. മുരുകന്, കെ.എം. നജിയ, ആശ ശിവകുമാര്, സന്തോഷ് ആന്റണി, തഹസില്ദാര് ജോര്ജ് കുര്യന്, ഡെപ്യൂട്ടി തഹസില്ദാര് പി. ഫ്രാന്സിസ് എന്നിവര് കലക്റ്റര്ക്കൊപ്പമുണ്ടായിരുന്നു.